હૈદરાબાદ: રોહિત વેમુલાના મુદ્દે હૈદરાબાદ કેન્દ્રીય યુનિવર્સિટીના વિદ્યાર્થીઓ માટે સહાનુભૂતિ પ્રગટ કરવા આવેલ જેએનયુ વિદ્યાર્થી સંગઠનના વડા કન્હૈયાકુમાર પર એક કાર્યક્રમ દરમિયાન જૂતું ફેંકવામાં આવ્યું હતું. જોકે આ જૂતું તેને વાગ્યું ન હતું અને સ્ટેજની પહેલાં પડી ગયું હતું. જૂતું ફેંકનાર શખસની આજુબાજુ ઊભેલા લોકોએ પકડીને ધોલાઈ કરી અને ત્યાર બાદ તેને પોલીસને હવાલે સોંપ્યો હતો. જૂતું ફેંકનાર શખસ બૂમો પાડી કહી રહ્યો હતો કે ‘કન્હૈયા જેવા દેશદ્રોહીઓને બોલવા નહીં દેવા જોઈએ. પોલીસે હુમલાખોરની ધરપકડ કર્યા બાદ મિટિંગ ચાલુ થઈ હતી.’